Det er registrert nærmere 400 forskjellige fuglearter i Chizarira. Klippeveggene gir gode reirplasser for mange av dem. Vandrefalk og klippeørn er blant rovfuglene som hekker her. Svalefalk er en annen av de hekkende rovfugleartene som finnes i Chizarira. Den er ikke en stedegen art, men er definert som sårbar (kategori VU) av Verdens naturvernunion (IUCN). Andre fuglearter som lever i parken er svartkronebrednebb, gulbukmonark, vestnikator, smaragdgjøk og praktpitta.